

ประกาศองค์การบริหารส่วนตำบลท่าขนาน

เรื่อง ผลการดำเนินงานตามแผนป้องกันและปราบปรามการทุจริตและประพฤติมิชอบ

ขององค์การบริหารส่วนตำบลท่าขนาน ประจำปีงบประมาณ 2560

......................................................................

ตามที่องค์การบริหารส่วนตำบลท่าขนานได้ประกาศใช้แผนป้องกันปราบปรามการทุจริตและประพฤติมิชอบชององค์การบริหารส่วนตำบลท่าขนาน ประจำปีงบประมาณ 2560 เมื่อวันที่ 20 มกราคม 2560 โดยกำหนดแผนปฏิบัติการตามยุทธศาสตร์ว่าด้วยการป้องกันและปราบปรามการทุจริตขององค์กรปกครองส่วนตำบลท่าขนาน ประจำปีงบประมาณ 2560 จำนวน 4 ยุทธศาสตร์ นั้น

บัดนี้ สิ้นงบประมาณ พ.ศ. 2560 แล้วจึงขอประกาศผลการดำเนินงานตามแผนป้องกันและปราบปรามการทุจริตและประพฤติมิชอบของ อบต.ท่าขนาน ประจำปีงบประมาณ 2560 ดังนี้

ยุทธศาสตร์ที่ 1 เสริมสร้างจิตสำนึก ค่านิยมให้ทุกหน่วยงานในสังกัดขององค์การบริหารส่วนตำบลท่าขนานปฏิบัติงานตามหลักธรรมาภิบาล จำนวน 3 มาตรการ ได้แก่

1. มาตรการส่งเสริมการปฏิบัติงานและการดำเนินชีวิตตามหลักปรัชญาเศรษฐกิจพอเพียง ได้แก่ โครงการการประชุมเสริมสร้างความเข้าใจเกี่ยวกับการปฏิบัติงานตามหลักปรัชญาเศรษฐกิจพอเพียง

ผลการดำเนินการ ในปีงบประมาณ 2560 ยังไม่ได้ดำเนินการ

2. มาตรการส่งเสริมให้บุคคลทุกระดับได้เรียนรู้และปฏิบัติงานตามหลักธรรมาภิบาล ได้แก่ โครงการการรับการประเมินคุณธรรมจริยธรรมและความโปร่งใสในการดำเนินงานของ อปท. (ITA)

ผลการดำเนินการ ดำเนินการแล้วเสร็จ

3. มาตรการส่งเสริมค่านิยมการยกย่องและเชิดชูความดีความซื่อสัตย์สุจริต ได้แก่โครงการส่งเสริมค่านิยมการปฏิบัติราชการด้วยความซื่อสัตย์สุจริต

ผลการดำเนินการ ดำเนินการแล้วเสร็จ

ยุทธศาสตร์ที่ 2 บูรณาการระหว่างหน่วยงานในการป้องกันและปราบปรามการทุจริต จำนวน 3 มาตรการ ได้แก่

1. มาตรการระหว่างหน่วยงานในการป้องกันและแก้ไขปัญหาการทุจริตประพฤติมิชอบ ได้แก่ การจัดตั้งศูนย์รับเรื่องราวร้องทุกข์และศูนย์ดำรงธรรมตำบลท่าขนาน

ผลการดำเนินการ ได้จัดตั้งศูนย์รับเรื่องร้องเรียนร้องทุกข์แล้วเสร็จ

2. มาตรการส่งเสริมการมีส่วนร่วมของประชาชน ได้แก่

- การแต่งตั้งประชาชนร่วมเป็นคณะกรรมการต่างๆของ อบต.ท่าขนาน

ผลการดำเนินการ ดำเนินการแล้วเสร็จ

/3. มาตรการ…

- 2 -

3. มาตรการส่งเสริมค่านิยมการยกย่องและเชิดชูความดี ความซื่อสัตย์สุจริต ได้แก่

- การส่งเสริมค่านิยมการปฏิบัติราชการด้วยความซื่อสัตย์สุจริต

ผลการดำเนินการ ดำเนินการแล้วเสร็จ

ยุทธศาสตร์ที่ 3 เสริมสร้างความเข้มแข็งในการป้องกันและปราบปรามการทุจริตของอบต. ท่าขนาน จำนวน 2 มาตรการ ได้แก่

1. มาตรการจัดทำระบบตรวจสอบ ควบคุมและถ่วงดุลให้เหมาะสม ได้แก่

- กิจกรรมการจัดวางระบบการควบคุมภายใน

ผลการดำเนินการ ดำเนินการแล้วเสร็จ

2. มาตรการสร้างกลไกความร่วมมือระหว่างหน่วยงานกับภาคเอกชน ได้แก่

- การจัดตั้งศูนย์ข้อมูลข่าวสารองค์การบริหารส่วนตำบล

ผลการดำเนินการ ดำเนินการแล้วเสร็จ

ยุทธศาสตร์ที่ 4 พัฒนาศักยภาพเจ้าหน้าที่ของรัฐในการป้องกันและปราบปรามการทุจริตของ อบต.ท่าขนาน จำนวน 1 มาตรการ ได้แก่

1. มาตรการพัฒนาสมรรถนะและขีดความสามารถเจ้าหน้าที่รัฐในการป้องกันและแก้ไขปัญหาการทุจริตและประพฤติมิชอบ ได้แก่

- การส่งเสริมให้เจ้าหน้าที่มีส่วนร่วมในการดำเนินงานของศูนย์ดำรงธรรมตำบลท่าขนานและศูนย์ยุติธรรมชุมชนตำบลท่าขนาน

ผลการดำเนินการ ดำเนินการแล้วเสร็จ

สำหรับมาตรการส่งเสริมการปฏิบัติงานและการดำเนินชีวิตตามหลักปรัชญาเศรษฐกิจพอเพียง ได้แก่ โครงการการประชุมเสริมสร้างความเข้าใจเกี่ยวกับการปฏิบัติงานตามหลักปรัชญาเศรษฐกิจพอเพียง ซึ่งยังไม่ได้ดำเนินการจะดำเนินการให้แล้วเสร็จในปีงบประมาณถัดไป

จึงประกาศให้ทราบโดยทั่วกัน

ประกาศ ณ วันที่ 3 เดือน ตุลาคม พ.ศ. ๒๕๖๐

(นายนิรันดร์ โพร่ขวาง)

นายกองค์การบริหารส่วนตำบลท่าขนาน